作者：陈德武
词牌/韵律：望海潮

paragraphs: 祖觞东馆，移舟南渡，江天云树离离。
盘谷渔樵，舞雩风咏，渴心常望云霓。
知与故人齐。
念翼残犹铩，足蹶还羁。
百折江流，峡猿水鸟助孤凄。
几回梦绕山西。
耐疏篷夜雨，惊枕晨鸡。
对无声诗，哦有声画，仪形已见端倪。
回首暮云迷。
又桐飞金井，燕落乌衣。
有意相思，双鳞乘羽莫教迟。